turjo4nis/wikipedia-bn-dump-20250701 huggingface dataset:
দেবীনা ব্যানার্জী

দেবীনা ব্যানার্জি (জন্ম: ১৮ এপ্রিল ১৯৮৩) একজন ভারতীয় টেলিভিশন অভিনেত্রী, যিনি ২০০৮ সালের টেলিভিশন সিরিজ রামায়ণ এর সীতা চরিত্রের জন্য পরিচিত। রামায়ণ এ রামের চরিত্রে তার স্বামী গুরমিত চৌধুরী অভিনয় করেন।

২০০৫ সালে মায়াভি নামক তামিল টেলিভিশন সিরিয়ালে অভিনয়ের মাধ্যমে তার অভিনয় জীবন শুরু হয়। পরবর্তীতে চিড়িয়া ঘার নামক সিরিয়াল এ মায়ুরি নারায়ণের চরিত্রে অভিনয়ের মাধ্যমে তিনি খ্যাতি অর্জন করেন, যা তাকে সমকালীন অভিনয়শিল্পীদের হিসেবে অন্যতম প্রতিষ্ঠিত করে।

টেলিভিশন
2019
|}"[বিষ]"
৷}সাবরিনা
কার্লাস টিভি

চলচ্চিত্র

তথ্যসূত্র

বহিঃসংযোগ

ভারতীয় অভিনেত্রী
কলকাতার অভিনেত্রী
জীবিত ব্যক্তি
১৯৮৩-এ জন্ম
হিন্দি টেলিভিশন অভিনেত্রী
হিন্দি চলচ্চিত্র অভিনেত্রী
তামিল চলচ্চিত্র অভিনেত্রী
বাঙালি অভিনেত্রী
তেলুগু চলচ্চিত্র অভিনেত্রী
কন্নড় চলচ্চিত্র অভিনেত্রী
ফিয়ার ফ্যাক্টর: খতরোঁ কে খিলাড়ির প্রতিযোগী
ভারতীয় ধারাবাহিক নাটকের অভিনেত্রী
ভারতীয় টেলিভিশন অভিনেত্রী
২১শ শতাব্দীর ভারতীয় অভিনেত্রী
তামিল টেলিভিশনের অভিনেত্রী
তামিল টেলিভিশন অভিনেত্রী
ভারতীয় চলচ্চিত্র অভিনেত্রী
শাহীন আক্তার

শাহিনা আক্তার চৌধুরী (আনুষ্ঠানিক নাম শাহীন আক্তার) একজন বাংলাদেশি রাজনীতিবিদ এবং একাদশ ও দ্বাদশ জাতীয় সংসদসের সংসদ সদস্য। তিনি কক্সবাজার-৪ আসন থেকে ২০১৮ সালে একাদশ ও  ২০২৪ সালে দ্বাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।

প্রারম্ভিক জীবন
শাহীন আক্তার কক্সবাজার জেলার উখিয়া উপজেলায় জন্মগ্রহণ করেন। তার পিতার নাম নূরুল ইসলাম চৌধুরী (ঠাণ্ডা মিয়া) ও মাতার নাম গুলজার বেগম। তার পিতা উখিয়া উপজেলা পরিষদের সাবেক চেয়ারম্যান ও স্বামী আব্দুর রহমান বদি কক্সবাজার-৪ আসনের নবম ও দশম জাতীয় সংসদের সংসদ সদস্য ছিলেন।

রাজনৈতিক জীবন
২০০৮ সালে শাহীন সতন্ত্র প্রার্থী হিসেবে মনোনয়নপত্র সংগ্রহ করলেও তার স্বামীর সমর্থনে সেটি প্রত্যাহার করে নেন। তবে তৎকালীন সংসদ সদস্য ও তার স্বামী আব্দুর রহমান বদির বিরুদ্ধে রাষ্ট্রীয় সংস্থাসমূহে বাংলাদেশের মাদকের পৃষ্ঠপোষক হিসেবে নাম আসার পর গণমাধ্যমসহ বিভিন্ন মাধ্যমে সেটি নিয়ে সমালোচনা হয়। এর প্রেক্ষিতে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগ কক্সবাজার-৪ আসনের বদির পরিবর্তে তার স্ত্রী শাহীন আক্তারকে মনোনয়ন প্রদান করে। নির্বাচনে তিনি বিএনপির প্রার্থী শাহজাহান চৌধুরীকে পরাজিত করে সংসদ সদস্য নির্বাচিত হন।

আরও দেখুন 

 একাদশ জাতীয় সংসদ সদস্যদের তালিকা

তথ্যসূত্র

১৯৭৬-এ জন্ম
জীবিত ব্যক্তি
কক্সবাজার জেলার রাজনীতিবিদ
বাংলাদেশ আওয়ামী লীগের রাজনীতিবিদ
একাদশ জাতীয় সংসদ সদস্য
দ্বাদশ জাতীয় সংসদ সদস্য
জাহিদুর রহমান

জাহিদুর রহমান একজন বাংলাদেশি রাজনীতিবিদ ও একাদশ জাতীয় সংসদের সদস্য ছিলেন। তিনি ঠাকুরগাঁও-৩ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ জাতীয়তাবাদী দলের মনোনয়নে সংসদ সদস্য নির্বাচিত হন।

জন্ম ও শিক্ষাজীবন
জাহিদুর রহমানের জন্ম ঠাকুরগাঁও জেলায়। তিনি উচ্চ শিক্ষিত।।

রাজনৈতিক ও  কর্মজীবন
জাহিদুর রহমানের রাজনীতিতে সক্রিয় এবং একাদশ জাতীয় সংসদ নির্বাচনে ঠাকুরগাঁও-৩ (পীরগঞ্জ-রানীশংকৈল) আসন থেকে প্রথমবারের মতো সংসদ সদস্য নির্বাচিত হন। তিনি ২০০৮ সালেও বিএনপির পক্ষে ধানের শীষ মার্কায় নির্বাচন করে পরাজিত হন। দলীয় সিদ্ধান্ত অমান্য করে ২৫ এপ্রিল ২০১৯ সংসদ সদস্য হিসেবে শপথগ্রহণের  পর ২৭ এপ্রিল দলের সব পর্যায় থেকে তাকে বহিষ্কার করে বিএনপি। ৮ আগস্ট ২০১৯ সালে তার বহিষ্কারাদেশ প্রত্যাহার করে দলে ফিরানো হয়।

আরও দেখুন
 একাদশ জাতীয় সংসদ নির্বাচন, ২০১৮
 একাদশ জাতীয় সংসদ সদস্যদের তালিকা
 দশম জাতীয় সংসদ সদস্যদের তালিকা
 বাংলাদেশের জাতীয় সংসদের সদস্যদের তালিকা

তথ্যসূত্র

বহিঃসংযোগ
 একাদশ জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত একাদশ জাতীয় সংসদ সদস্যদের পূর্ণাঙ্গ তালিকা।
 ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

একাদশ জাতীয় সংসদ সদস্য
জীবিত ব্যক্তি
ঠাকুরগাঁও জেলার রাজনীতিবিদ
১৯৫৯-এ জন্ম
বাংলাদেশ জাতীয়তাবাদী দলের রাজনীতিবিদ
নূর মোহাম্মদ (আইজিপি)

নূর মোহাম্মদ হলেন একজন বাংলাদেশী কূটনীতিক ও রাজনীতিবিদ। তিনি পুলিশের ২৪ তম সাবেক মহাপরিদর্শক (আইজিপি)।  তিনি ২০১৮ সালে একাদশ জাতীয় সংসদ নির্বাচনে কিশোরগঞ্জ-২ আসন থেকে সংসদ সদস্য নির্বাচিত হন।

প্রারম্ভিক জীবন
নূর মোহাম্মদ কিশোরগঞ্জ জেলার কটিয়াদী উপজেলার মানিকখালীতে জন্মগ্রহণ করেন। তিনি ঢাকা বিশ্ববিদ্যালয়ের ইতিহাস বিভাগের শিক্ষার্থী ছিলেন এবং শিক্ষার্থী অবস্থায় বাংলাদেশ ছাত্রলীগের রাজনীতির সাথে সম্পৃক্ত ছিলেন। তিনি ১৯৭৯-৮০ মেয়াদে ঢাকা বিশ্ববিদ্যালয়ের হাজী মুহম্মদ মুহসীন হলের ছাত্র সংসদের নির্বাচিত উপ-সভাপতি ছিলেন।

কর্মজীবন
মোহাম্মদ ১৯৮৪ সালে বাংলাদেশ সরকারী কর্ম কমিশনের নিয়োগ প্রক্রিয়ায় পুলিশ বিভাগে যোগদান করেন। তত্ত্বাবধায়ক সরকারের সময়ে ২০০৭ সালের ২৯শে জানুয়ারি তিনি পুলিশের মহাপরিদর্শকের দায়িত্ব গ্রহণ করেন এবং ২০১০ সাল পর্যন্ত এই দায়িত্ব পালন করেন। ২০১১ সালের ৮ই এপ্রিল তিনি মরক্কোয় বাংলাদেশের রাষ্ট্রদূত হিসেবে নিয়োগ পান এবং ৬ই মে মরক্কোর উদ্দেশ্যে দেশ ছাড়েন। এছাড়া তিনি যুব ও ক্রীড়া সচিব হিসেবেও দায়িত্ব পালন করেছেন। ২০১৮ সালের নভেম্বরে তিনি কিশোরগঞ্জ-২ আসনের বাংলাদেশ আওয়ামী লীগের প্রার্থী হিসেবে মনোনয়ন গ্রহণ করেন। ৩০শে ডিসেম্বর অনুষ্ঠিত একাদশ জাতীয় সংসদ নির্বাচনে ৩০০,৭৭৬ ভোট পেয়ে তিনি বিজয়ী হয়ে সংসদ সদস্য নির্বাচিত হন।

তথ্যসূত্র

জীবিত ব্যক্তি
কিশোরগঞ্জ জেলার রাজনীতিবিদ
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশ আওয়ামী লীগের রাজনীতিবিদ
বাংলাদেশী কূটনীতিবিদ
বাংলাদেশ পুলিশ মহাপরিদর্শক
একাদশ জাতীয় সংসদ সদস্য
কিশোরগঞ্জ জেলার ব্যক্তি
মরক্কোতে বাংলাদেশের রাষ্ট্রদূত
এরশাদের মন্ত্রিসভার সদস্য
রানা মোহাম্মদ সোহেল

রানা মোহাম্মদ সোহেল হলেন বাংলাদেশের একজন রাজনীতিবিদ, সাবেক সংসদ সদস্য ও প্রাক্তন সেনা কর্মকর্তা। তিনি নীলফামারী-৩ আসন থেকে নির্বাচিত একাদশ জাতীয় সংসদের সদস্য। তিনি জাতীয় পার্টি কেন্দ্রীয় কমিটির সদস্য এবং নীলফামারী জেলা শাখার সহ সভাপতি। সোহেল বাংলাদেশ সেনাবাহিনীর মেজর ছিলেন।

জন্ম ও কর্মজীবন  
মেজর সোহেল নীলফামারী জেলার জলঢাকা উপজেলার বালাগ্রামে জন্মগ্রহণ করেন। তার পিতার নাম মোহাম্মদ মহসীন এবং মাতার নাম জাহানারা বেগম। তিনি এমবিএ ডিগ্রি অর্জন করেছেন। সোহেল বাংলাদেশ সেনাবাহিনীতে দীর্ঘদিন চাকরি করার পর মেজর পদমর্যাদা থেকে অবসর গ্রহণ করেন। তিনি বর্তমানে চা ব্যবসায়ের সাথে জড়িত। পঞ্চগড়ে তার চা বাগান রয়েছে। তিনি ২০১৭ সালে শ্রেষ্ঠ চা চাষীর সম্মাননা স্মারকে ভূষিত হন। এছাড়াও তিনি জেমকন গ্রুপের ব্যবসায়ীক পরামর্শক হিসাবে নিয়োজিত আছেন।

রাজনীতি 
সোহেল বর্তমানে জাতীয় পার্টির কেন্দ্রীয় কমিটির সদস্য এবং জেলা জাতীয় পার্টির সহ সভাপতির দায়িত্ব পালন করছেন। তিনি ২০১৮ সালের একাদশ জাতীয় সংসদ নির্বাচনে জাতীয় পার্টির মনোনয়নে মহাজোটের প্রার্থী হয়ে নির্বাচনে অংশ নেন এবং ১ লাখ ৩৭ হাজার ৫৩৮ ভোট পেয়ে বিজয়ী হন।

তথ্যসূত্র

জীবিত ব্যক্তি
একাদশ জাতীয় সংসদ সদস্য
নীলফামারী জেলার রাজনীতিবিদ
জাতীয় পার্টির রাজনীতিবিদ
১৯৬৬-এ জন্ম
রাজশাহী ক্যাডেট কলেজের প্রাক্তন শিক্ষার্থী
বাংলাদেশী সেনা কর্মকর্তা
কিউ (২০১১-এর চলচ্চিত্র)

কিউ হচ্ছে ২০১১ সালে মুক্তিপ্রাপ্ত একটি ফরাসি যৌনউত্তেজক চলচ্চিত্র যেটি পরিচালনা করেছিলেন লরেন্ট বোহনিক। চলচ্চিত্রটি যুক্তরাষ্ট্রে ডিজায়ার নামে মুক্তি দেওয়া হয়।

কাহিনী
ফ্রান্সের চেগ শহরে অর্থনৈতিক মন্দা চলছে। পুরুষেরা নারীসঙ্গ পাচ্ছেনা। হঠাৎ কিছু পুরুষ কেকিল নামের একটি নারীর দেখা পায়। এই কেকিল এক কামুক নারী। কেকিলের বয়স ২০ বছর। তার পিতা মারা গিয়েছে। সে বিভিন্ন চেনা এবং অচেনা পুরুষের সঙ্গে দৈহিকমিলন করতে চায়। ক্যান্স নামের একটা ছেলে হচ্ছে কেকিলের প্রেমিক এবং একজন ছোটোখাটো অপরাধী। ছেলেটা কেকিলের যৌনচাহিদা মেটাতে পারেনা ঠিকমত। ম্যাট হচ্ছেন একজন গাড়ির মেকানিক যার প্রেমিকার নাম হচ্ছে এলিস যে তার সঙ্গে যৌনমিলন করতে চায়না। কেকিল তার বন্ধুদের উপদেশ দেয় কীভাবে নারী এবং পুরুষদেরকে যৌনআনন্দ দিতে হয় এবং কীভাবে দিতে হয়না। কেকিল ক্যান্স, ম্যাট এবং এলিসের সঙ্গে সমকাম করেও প্রকৃত যৌনসুখ না পেয়ে অন্য উপায় খোঁজে।

চরিত্র
ডেবোরাহ রেভি - কেকিল
হেলেন যিমার - এলিস
গোয়ান ডিডি - ম্যাট
জনি এমারো - ক্যান্স
জন লিবারেউ - মানু
জ্যাঁ-ফ্রাঁসোয়া গ্যালোট - পেরে ডি'এলিস
ব্রিস ফরনিয়ার - মরিস

তথ্যসূত্র

বহিঃসংযোগ

২০১১-এর চলচ্চিত্র
ফরাসি ভাষার চলচ্চিত্র
ফরাসি চলচ্চিত্র
আদিরসাত্মক চলচ্চিত্র
ফরাসি আদিরসাত্মক চলচ্চিত্র
চলচ্চিত্রে নগ্নতা
ফরাসি আদিরসাত্মক নাট্য চলচ্চিত্র
চলচ্চিত্রে নারী উভকামিতা
ফরাসি এলজিবিটিকিউ সম্পর্কিত চলচ্চিত্র
লেসবিয়ান সম্পর্কিত চলচ্চিত্র
মনোয়ার হোসেন চৌধুরী

মনোয়ার হোসেন চৌধুরী একজন বাংলাদেশি রাজনীতিবিদ ও একাদশ জাতীয় সংসদ সদস্য। মনোয়ার হোসেন চৌধুরী গাইবান্ধা-৪ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।

জন্ম ও শিক্ষাজীবন
মনোয়ার হোসেন চৌধুরীর জন্ম গাইবান্ধা জেলায়। তিনি বাংলাদেশ প্রকৌশল বিশ্ববিদ্যালয় (বুয়েট) থেকে পড়াশোনা করে প্রকৌশলী হন। এ ছাড়াও তিনি ছাত্রজীবনে বাংলাদেশ ছাত্রলীগ বুয়েট শাখার সভাপতি ছিলেন

রাজনৈতিক ও  কর্মজীবন
এলজিইডির সাবেক প্রধান প্রকৌশলী মনোয়ার হোসেন চৌধুরী রাজনীতিতে সক্রিয় এবং প্রথমবারের মতো সংসদ সদস্য নির্বাচিত হয়েছেন। তিনি ২০০৮ ২০১৪ সালেও জাতীয় সংসদ নির্বাচনে আওয়ামী লীগের পক্ষেে নৌকা মার্কায় নির্বাচন করে ২০১৪ সালে পরাজিত হলেও ২০০৮ সালের নির্বাচনে তিনি বিজয়ী হয়ে ছিলেন। তিনি ২০১৮ এর নির্বাচনে পাঁচ লক্ষাধিক ভোটে নির্বাচিত হন।

আরও দেখুন
 একাদশ জাতীয় সংসদ নির্বাচন, ২০১৮
 একাদশ জাতীয় সংসদ সদস্যদের তালিকা
 দশম জাতীয় সংসদ সদস্যদের তালিকা
 বাংলাদেশের জাতীয় সংসদের সদস্যদের তালিকা

তথ্যসূত্র

বহিঃসংযোগ
 একাদশ জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত একাদশ জাতীয় সংসদ সদস্যদের পূর্ণাঙ্গ তালিকা।
 ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

একাদশ জাতীয় সংসদ সদস্য
জীবিত ব্যক্তি
গাইবান্ধা জেলার রাজনীতিবিদ
বাংলাদেশ আওয়ামী লীগের রাজনীতিবিদ
নবম জাতীয় সংসদ সদস্য
১৯৪৮-এ জন্ম
যান চলাচল

সড়ক পথে যান চলাচল () পথচারী, যানবাহন, রাস্তাঘাট, বাস এবং অন্যান্য যানবাহন সহ একক বা একসঙ্গে ভ্রমণের উদ্দেশ্যে  সড়ক ব্যবহারকারীদের নিয়ে গঠিত। যান চলাচল আইনগুলি যান চলাচলে শাসন  এবং যানবাহন নিয়ন্ত্রণ করে, যা সড়ক পথের  নিয়মগুলি উভয় আইন এবং আনুষ্ঠানিক নিয়মের মাধ্যমে সময়ের সাথে উন্নত যানচলাচল এবং যান চলাচলের সময়সীমাকে সহজতর করতে পারে।

সংগঠিত যান চলাচল সাধারণত সড়ক পথে  সুপ্রতিষ্ঠিত ভাবে  লেন, ডানাভিমুখী যানচলাচল, এবং যানবাহন নিয়ন্ত্রণ করে থাকে।

যান চলাচল আনুষ্ঠানিকভাবে অনেক বিচারব্যবস্থায় নিয়ে সংগঠিত হয়; চিহ্নিত রাস্তা, সংযোগস্থল, চৌমাথা, ইন্টারচেঞ্জ, যান চলাচল সংকেত বা নির্দেশাবলী সহকারে। যানচলাচলের ধরন অনুযায়ী  প্রায়ই শ্রেণীবদ্ধ করা হয়: ভারী মোটর গাড়ির (উদাঃ গাড়ি, ট্রাক), অন্য যানবাহন (যেমন, মোপড, সাইকেল) এবং পথচারী। বিভিন্ন শ্রেণীর যানচলাচলের গতিসীমা এবং চলাচলের পথ  একই হতে পারে বা পৃথক হতে পারে। কিছু যানচলাচলের আইনগত অধিকারে সড়ক খুব বিস্তারিত এবং জটিল নিয়ম থাকতে পারে, যখন অন্যরা চলাচলকদের সাধারণ জ্ঞান এবং সহযোগিতা করার ইচ্ছার উপর আরও বেশি নির্ভর করে।

সড়ক আইন
সড়ক ও ড্রাইভিং শিষ্টাচারের নিয়মগুলি সাধারণ অনুশীলন এবং পদ্ধতি যা রাস্তা ব্যবহারকারীদের অনুসরণ করতে হবে। এই নিয়মগুলি সাধারণত সমস্ত সড়ক ব্যবহারকারীদের ক্ষেত্রে প্রযোজ্য, যদিও তারা মোটরসাইকেল এবং সাইকেল চালকদের বিশেষ গুরুত্ব দেয়। এই নিয়মগুলি যানবাহন মধ্যে এবং পথচারীরা সঙ্গে পারস্পরিক ক্রিয়ার নিয়ন্ত্রণ করে। মৌলিক ট্রাফিক আইন জাতিসংঘের, সড়ক ট্রাফিকের 1968 ভিয়েনা কনভেনশন কর্তৃপক্ষ অধীনে একটি আন্তর্জাতিক চুক্তি দ্বারা সংজ্ঞায়িত করা হয়। সব দেশই সংবিধানে স্বাক্ষরকারী নয় এবং এমনকি স্বাক্ষরকারীদের মধ্যেও, অনুশীলনে স্থানীয় বৈচিত্র্য পাওয়া যেতে পারে। এছাড়াও রাস্তা অলক্ষিত স্থানীয় নিয়ম আছে, যা সাধারণত স্থানীয় ড্রাইভার দ্বারা বোঝা হয়।

তথ্যসূত্র

আরও পড়ুন 
 মে, এডলফ. ট্রাফিক ফ্লো ফান্ডামেন্টালস. প্রেন্টিস হল, ইংলিউড ক্লিফস, এনজে, 1990
2010 Highway Capacity Manual. Transportation Research Board, Washington, D.C. ,
 Taylor, Nicholas. The Contram dynamic traffic assignment model TRL 2003
 B. S. Kerner, The Physics of Traffic, Springer, Berlin, New York, 2004
 B. S. Kerner, Introduction to Modern Traffic Flow Theory and Control: The Long Road to Three-Phase Traffic Theory, Springer, Berlin, New York, 2009
 Traffic Monitoring: A Guidebook Federal Highway Administration
 Vanderbilt, Tom. Traffic: Why We Drive the Way We Do (and What It Says About Us). Knopf, New York, 2008.

বহিঃসংযোগ

 ইউরোপীয় ইউনিয়নের সড়ক পরিবহন
 রোড ট্রান্সপোর্ট ইঞ্জিনিয়ার্স ইনস্টিটিউট (আইআরটিই)
 Greenroads নির্ধারণ সিস্টেম
 প্রতিটি প্রধান ইউকে রোডের জন্য ট্র্যাফিকের ইন্টারেক্টিভ মানচিত্র
 SCATS ট্রাফিক ব্যবস্থাপনা তত্ত্ব
 সড়ক ও ট্রাফিক কর্তৃপক্ষ, এনএসডব্লিউ
 এসসিএটিএস সিডনি কোঅর্ডিনেটেড ট্র্যাফিক সিস্টেম

সড়ক নিরাপত্তা
সড়ক পরিবহন
ট্রাফিক আইন
শ ম রেজাউল করিম

শ ম রেজাউল করিম একজন বাংলাদেশি রাজনীতিবিদ ও একাদশ জাতীয় সংসদ সদস্য। শ ম রেজাউল করিম পিরোজপুর-১ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।

জন্ম ও শিক্ষাজীবন
শ ম রেজাউল করিমের জন্ম গ্রহণ  ১৯৬২ সালের ১৮ ফেব্রুয়ারী  পিরোজপুর জেলার নাজিরপুর উপজেলায়।তাঁর পিতা মোঃ আব্দুল খালেক শেখ ছিলেন  বীর মুক্তিযোদ্ধা এবং রাজনীতিবিদ। তিনি ১৯৭৭ সালে বরইবুনিয়া মাধ্যমিক বিদ্যালয় হতে এস এস সি, ১৯৭৯ সালে এইচ.এস.সি, ১৯৮৩ সালে এলএল.বি ডিগ্রী এবং ঢাকা বিশ্ববিদ্যালয় হতে এম.এস.এস ডিগ্রী অর্জন করেন॥

রাজনৈতিক ও  কর্মজীবন
সাবেক ছাত্রনেতা ও আওয়ামী লীগের কেন্দ্রীয় আইন বিষয়ক সম্পাদক এডভোকেট শ.ম রেজাউল করিম ব্যক্তিগত জীবনে একজন আইনজীবী।  ২০১৯ সালের ০৭ জানুয়ারি তিনি প্রথমবারের মতো গৃহায়ন ও গণপূর্ত মন্ত্রণালয়ের মন্ত্রী হন পরবর্তীকালে তিনি ২০২০ সালের ১৩ ফেব্রুয়ারি মৎস্য ও প্রাণিসম্পদ মন্ত্রণালয়ের মন্ত্রী হিসেবে দায়িত্বপ্রাপ্ত হন।

আরও দেখুন
 শেখ হাসিনার চতুর্থ মন্ত্রিসভা 
 একাদশ জাতীয় সংসদ নির্বাচন, ২০১৮
 একাদশ জাতীয় সংসদ সদস্যদের তালিকা
 দশম জাতীয় সংসদ সদস্যদের তালিকা
 বাংলাদেশের জাতীয় সংসদের সদস্যদের তালিকা

তথ্যসূত্র

বহিঃসংযোগ
 একাদশ জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত একাদশ জাতীয় সংসদ সদস্যদের পূর্ণাঙ্গ তালিকা।
 ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

জীবিত ব্যক্তি
বাংলাদেশ আওয়ামী লীগের রাজনীতিবিদ
একাদশ জাতীয় সংসদ সদস্য
দ্বাদশ জাতীয় সংসদ সদস্য
পিরোজপুর জেলার রাজনীতিবিদ
বাংলাদেশী আইনজীবী
শেখ হাসিনার চতুর্থ মন্ত্রিসভার সদস্য
বাংলাদেশের গৃহায়ন ও গণপূর্তমন্ত্রী
বাংলাদেশের মৎস্য ও প্রাণিসম্পদমন্ত্রী
১৯৬২-এ জন্ম
নূর মোহাম্মদ (দ্ব্যর্থতা নিরসন)

নূর মোহাম্মদ দ্বারা উইকিপিডিয়ায় নিবন্ধ থাকা নিচের যে কাউকে বোঝানো যেতে পারেঃ
 নূর মোহাম্মদ (আইজিপি): বাংলাদেশের পুলিশের সাবেক আইজিপি ও সংসদ সদস্য।
 নূর মোহাম্মদ (মুন্সীগঞ্জের রাজনীতিবিদ) : বাংলাদেশী রাজনীতিবিদ যিনি মুন্সীগঞ্জ-৪ আসনের সংসদ সদস্য ছিলেন।
 নূর মোহাম্মদ (বীর প্রতীক): বাংলাদেশের স্বাধীনতা যুদ্ধে বীর প্রতীক খেতাবপ্রাপ্ত মুক্তিযোদ্ধা।
 নূর মোহাম্মদ (অধ্যক্ষ): ঢাকা আলিয়া মাদ্রাসার ৪৭ তম অধ্যক্ষের দায়িত্ব পালন করেছিলেন
 নূর মোহাম্মদ (জামালপুরের রাজনীতিবিদ): বাংলাদেশী রাজনীতিবিদ (জামালপুর-১ আসনের বর্তমান সংসদ সদস্য)।

আরও দেখুন

 নূর মুহাম্মদ খান : বাংলাদেশের রাজনীতিবিদ যিনি টাঙ্গাইল-৬ আসনের সাংসদ ও প্রতিমন্ত্রী ছিলেন।
নূর মোহাম্মদ শেখ :বাংলাদেশের স্বাধীনতা যুদ্ধে বীরশ্রেষ্ঠ খেতাবপ্রাপ্ত শহীদ মুক্তিযোদ্ধা।
 নূর মুহাম্মদ তারাকি :একজন আফগান রাজনীতিবিদ।
 নূর মোহাম্মদ মন্ডল: বাংলাদেশের একজন প্রখ্যাত সমাজকর্মী ও এনজিও ব্যক্তিত্ত্ব।

স্থাপনা 

 নূর মোহাম্মদ স্টেডিয়াম
দীপংকর তালুকদার

দীপংকর তালুকদার এমপি একজন বাংলাদেশি রাজনীতিবিদ ও পার্বত্য রাঙ্গামাটি আসনের সাবেক সংসদ সদস্য। এছাড়াও তিনি পার্বত্য চট্টগ্রাম বিষয়ক মন্ত্রণালয়ের প্রতিমন্ত্রী ছিলেন। তিনি পার্বত্য রাঙ্গামাটি আসন থেকে বাংলাদেশ আওয়ামী লীগের মনোনয়নে সংসদ সদস্য নির্বাচিত হয়েছিলেন। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।

প্রারম্ভিক জীবন
দীপংকর তালুকদার ১৯৫২ সালের ১২ ডিসেম্বর পার্বত্য রাঙ্গামাটি জেলার চম্পকনগর গ্রামে জন্মগ্রহণ করেন। তার পিতার নাম হেমন্ত প্রসাদ তালুকদার ও মাতার নাম বিদুৎপ্রভা তালুকদার। তিনি শিক্ষাজীবনে ঢাকা বিশ্ববিদ্যালয় থেকে ১৯৭৪ সালে ইংরেজিতে স্নাতক ডিগ্রি অর্জন করেন।

রাজনৈতিক জীবন
দীপংকর তালুকদার ছাত্রজীবনে রাজনীতির সাথে যুক্ত হন ও ঊনসত্তরের গণঅভ্যুত্থানের একজন সক্রিয় কর্মী ছিলেন। ১৯৭২-৭৩ মেয়াদে তিনি ছাত্রলীগের কেন্দ্রীয় কমিটি ও ঢাকা বিশ্ববিদ্যালয়ের জগন্নাথ হল ছাত্র সংসদের সদস্য নির্বাচিত হন। ১৯৭৩-৭৪ মেয়াদে তিনি ছাত্রলীগের কেন্দ্রীয় আন্তর্জাতিক বিষয়ক সম্পাদক হিসেবে দায়িত্ব পালন করেন। ১৯৮৬ সালে আওয়ামী লীগের রাঙ্গামাটি জেলা শাখার সাধারণ সম্পাদক নির্বাচিত হন। ১৯৯৬ সালে তিনি উক্ত জেলা শাখার সভাপতি নির্বাচিত হন ও বর্তমানে এ দায়িত্ব পালন করছেন।

১৯৯৮ সালে পার্বত্য চট্টগ্রাম শরনার্থী বিষয়ক টাস্কফোর্স গঠিত হলে তাকে এর চেয়ারম্যানের দায়িত্ব দেওয়া হয়। ১৯৯১ সালে তিনি পরিবেশ, বন ও জলবায়ু পরিবর্তন মন্ত্রণালয় সংক্রান্ত সংসদীয় স্থায়ী কমিটি, ১৯৯৬ সালে বাংলাদেশ শিক্ষা কমিটি, সংস্থাপন মন্ত্রণালয় সংক্রান্ত স্থায়ী কমিটি ও জাতীয় সংসদ হাউস কমিটির সদস্য হিসেবে দায়িত্ব পালন করেন। ২০০৯ সালে আওয়ামী লীগ সরকার গঠন করার পর তিনি পার্বত্য চট্টগ্রাম বিষয়ক মন্ত্রণালয়ের প্রতিমন্ত্রীর দায়িত্ব পান এবং ২০১৪ সাল পর্যন্ত এ দায়িত্ব পালন করেন।

দীপংকর তালুকদার ১৯৯১ সালে পঞ্চম জাতীয় সংসদ নির্বাচনে পার্বত্য রাঙ্গামাটি আসন থেকে বাংলাদেশ আওয়ামী লীগের মনোনয়নে ৪৯২২১ ভোট পেয়ে প্রথমবারেরমত সংসদ সদস্য নির্বাচিত হন। পরবর্তীতে একই আসন থেকে জুন ১৯৯৬ সালে সপ্তম, ২০০৮ সালে নবম ও ২০১৮ সালে একাদশ জাতীয় সংসদ নির্বাচনে বিজয়ী হন। তবে, ২০০১ সালে আষ্টম ও ২০১৪ সালে দশম জাতীয় সংসদ নির্বাচনে অংশ নিয়ে পরাজিত হন। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।

ব্যক্তিগত জীবন
দীপংকর ব্যক্তিগত জীবনে বিটা তালুকদারের সাথে বিবাহ বন্ধনে আবদ্ধ হন।

তথ্যসূত্র

১৯৫২-এ জন্ম
জীবিত ব্যক্তি
পঞ্চম জাতীয় সংসদ সদস্য
সপ্তম জাতীয় সংসদ সদস্য
নবম জাতীয় সংসদ সদস্য
একাদশ জাতীয় সংসদ সদস্য
দ্বাদশ জাতীয় সংসদ সদস্য
রাঙ্গামাটি জেলার রাজনীতিবিদ
বাংলাদেশ আওয়ামী লীগের রাজনীতিবিদ
শেখ হাসিনার দ্বিতীয় মন্ত্রিসভার সদস্য
বাংলাদেশী বৌদ্ধ
দশম জাতীয় সংসদ সদস্য
গ্রিব

গ্রিব () হলো অর্ডার Podicipediformes-এর সদস্য এবং এ অর্ডারের সাথে যুক্ত একমাত্র পাখি। 

গ্রিব হলো বিস্তৃত অর্ডারের মিঠা পানির ডুবুরি পাখি, যাদের মধ্যে অনেকে মাইগ্রেশনের সময় ও শীতকালে সাগর যায়। এ অর্ডার শুধুমাত্র একটি পরিবারই ধারণ করে Podicipedidae।

তথ্যসূত্র

বহিঃসংযোগ

জলচর পাখি
শার্ল লুসিয়াঁ বোনাপার্ত কর্তৃক নামকরণকৃত ট্যাক্সা
বাহারে শরিয়ত

বাহার-এ-শরীয়ত (১৯৩৯) একটি ইসলামী ফিক্বহ (শাস্ত্র) এর বিশ্বকোষ, হানাফী মাযহাব অনুসারে, ২০ খণ্ডে বিস্তৃত। এটার ১৭ খন্ড ইমাম আহমদ রেজা খানের একজন শিষ্য মুফতি আমজাদ আলী আজমি কর্তৃক লিখিত। সর্বশেষ ৩ খন্ড তার মৃত্যুর পর তার শিষ্যদের দ্বারা সংকলিত হয়েছে। বইটি সাধারণ উর্দুতে লিখিত। সাধারণ লোক, আলেমদের এবং গবেষক পণ্ডিতরা সবাই এটির ১১৬২ টি বিষয়ের সাথে ইসলামী শরিয়ার একটি সম্পূর্ণ বই খুঁজে পেয়েছেন।

এটি মূলত মহিলাদের এবং শিশুদের জন্য লেখা ছিল, কিন্তু এখন ইসলামী শিক্ষাপ্রতিষ্ঠানে  পড়াশোনা করা হয়। বিচারপতিও বইটিতে দেওয়া সিদ্ধান্তের উপর নির্ভর করেন। এই বইয়ের প্রথম খন্ড মূলত ইসলামের মৌলিক নীতিগুলিতে মনোনিবেশ করে। নামাজ, আকীদা, তাহারাত, রোজা, যাকাত ও হজ্জের জন্য পৃথক অংশ রয়েছে। দ্বিতীয় অংশে তালাক (তালাক) ও খুলা, (পণ্য কেনার ও বিক্রয়ের সাথে জড়িত বাণিজ্য বিষয়) এবং কুফরী বাক্য ইত্যাদি বিষয় অন্তর্ভুক্ত রয়েছে। ১৪ থেকে ২০ টি অংশ তৃতীয় খণ্ডে সংকলিত হয়, যার মধ্যে রয়েছে  উত্তরাধিকার, কাসাস, দিযাত ইত্যাদি বিষয়গুলি। একজন ব্যক্তির সমগ্র জীবনকে অন্তর্ভুক্ত করে এমন বিষয়গুলি লেখক দ্বারা আলোচনা করা হয়েছে। ২০১০ সালে, বাহার-এ-শরিয়তের ১০০ বছরের উদ্‌যাপন লেখক পুত্র দ্বারা পালন করা হয়। বইটি ভারত ও পাকিস্তান জুড়ে অনেক প্রকাশক দ্বারা প্রকাশিত হয়েছে।

আরো দেখুন
কানযুল ঈমান
হুসামুল হারামাইন

তথ্যসূত্র

বহিঃসংযোগ 
বাহারে শরিয়ত ডাউনলোড করুন

সুন্নি সাহিত্য
হানাফি সাহিত্য
১৯৩৯-এর বই
শরিয়ত
ভারতে ইসলাম
উর্দু বিশ্বকোষ
হানাফী
ইসলামি আইনশাস্ত্র সম্পর্কিত বই
আইনের বিশ্বকোষ
ইসলামি বিশ্বকোষ
পাকিস্তানে ইসলাম
২০শ শতাব্দীর সাহিত্য
২০শ শতাব্দীর বিশ্বকোষ
২০শ শতাব্দীর ভারতীয় বই
ভারতীয় অ-কল্পকাহিনী বই
ভারতীয় ধর্মপাঠ্য
ভারতীয় বিশ্বকোষ
ইসলাম বিষয়ক বই
কনকা গ্রুপ

কনকা গ্রুপ কোং., লিমিটেড () একটি চীনা ইলেকট্রনিক পণ্য প্রস্তুতকারী যার সদরদপ্তর শেনচেন, [[কুয়াংতুংয়ে অবস্থিত এবং শেনচেন স্টক এক্সচেঞ্জে তালিকাভূক্ত।

ইতিহাস 
এটি ১৯৮০ সালে শেনচেন কনকা ইলেক্ট্রনিক গ্রুপ কোম্পানি লিমিটেড হিসেবে প্রতিষ্ঠিত হয় এবং ১৯৯৫ সালে এর নাম কনকা গ্রুপ কোম্পানি লিমিটেডে পরিবর্তন করে।

কোম্পানিটি ইলেকট্রনিক প্রস্তুতকারী যার সদরদপ্তর চীনের শেনচেনে অবস্থিত ও কুয়াংতুং, চীনে তাদের আরও কিছু ম্যানুফেকচারিং ফ্যাসিলিটি রয়েছে। কোম্পানিটি তাদের পণ্যসমূহ দেশীয় বাজার ও বাইরের বাজারেও বিক্রি করে।

মার্চ ২০১৮ মোতাবেক কোম্পানিটির চারটি প্রধান সাবসিডিয়ারি ছিলো।

প্রাথমিক পণ্য গ্রুপ 
 টেলিভিশন
 ডিজিটাল সাইনেজ এলসিডি/এলইডি
 রেফ্রিজারেটর ও রান্নাঘরের অন্যান্য জিনিসপত্র

তথ্যসূত্র 

চীনা ব্র‍্যান্ড
ব্যবসা প্রতিষ্ঠান
প্রযুক্তি কোম্পানি
ভোক্তা ইলেকট্রনীয় দ্রব্য
চীনের ইলেকট্রনিক্স কোম্পানি
প্রদর্শন প্রযুক্তি কোম্পানি
শেনচেন ভিত্তিক প্রস্তুতকারক কোম্পানি
চীনা মার্কা
শেনচেন স্টক এক্সচেঞ্জে তালিকাভুক্ত কোম্পানি
খ্রিষ্টধর্ম প্রচারাভিযান

খ্রিষ্টধর্ম  প্রচার অভিযান বা খ্রিষ্টধর্ম প্রচারণা হল সারা বিশ্বে অখ্রিষ্টানদের মাঝে খ্রিষ্টধর্ম ছড়িয়ে দেওয়ার উদ্দেশ্যে আয়োজিত আনুষ্ঠানিক প্রচারণা অভিযান। দ্বিতীয় ভ্যাটিকান পরিষদ (দ্য সেকেন্ড ভ্যাটিকান কাউন্সিল, ১৯৬২-৬৫) শুধুমাত্র অখ্রিষ্টানদের মাঝে ধর্মপ্রচারণার নির্দেশনা দিয়েছে। প্রচারণাগুলোতে সাধারণত এক দেশ বা অঞ্চল থেকে আরেক দেশ বা অঞ্চলে একজন বা কয়েকজন সন্ন্যাসী প্রেরণ করা হয়; এদেরকে ধর্মপ্রচারক বা ধর্ম-অভিযাত্রীও বলা হয়। ধর্মপ্রচারণা অভিযানগুলো ধর্মান্তরকরণের সুবিধার্থে গরিব-মিসকিনদের মাঝে মানবিক ক্রিয়াকলাপও চালিয়ে যায়। বিশ্বে কয়েক ধরনের ধর্মপ্রচার অভিযান লক্ষ্য করা যায়, যেমন স্বল্পমেয়াদী, দীর্ঘমেয়াদী ইত্যাদি। অনেকে তাদের সারা জীবন ধর্মপ্রচারণায় ব্যয় করে।

ইতিহাস 
ব্যুৎপত্তিগতভাবে, খ্রিষ্টধর্ম প্রচার অভিযান এসেছে গ্রিক শব্দ (apostolē) 'এপোস্টল'-এর থেকে। ইংরেজি ভাষায় বলা হয় 'ক্রিশ্চিয়ান মিশন' (christian mission)। এপোস্টল শব্দের ব্যুৎপত্তিগতভাবে আক্ষরিক অর্থ বিশেষ উদ্দেশ্য চরিতার্থ করবার লক্ষ্যে কাউকে কোথাও প্রেরণ। খ্রিষ্টধর্মের পরিভাষায় এপোস্টল বর্তমানে  খ্রিষ্টধর্ম প্রচার অভিযানে অংশগ্রহণ করবার ঐশী আহ্বানে সাড়া দেওয়া বোঝায়। খ্রিষ্টানদের কাছে ইব্রাহিম, মুসা, পল ইত্যাদি নেতৃস্থানীয় ধর্মপ্রচারক। বাইবেলে খ্রিষ্ট ধর্মপ্রচারে উৎসাহ প্রদান করে বলা হয়েছে, "অতএব তোমরা গিয়ে সমস্ত জাতিকে শিষ্য কর, পিতার ও পুত্রের ও পবিত্র আত্মার নামে তাদের বাপ্তিষ্ম দাও, আমি তোমাদের যা যা আদেশ দিয়েছি, সে সমস্ত পালন করতে তাদের শিক্ষা দাও। আর দেখ, আমিই যুগের শেষ পর্যন্ত প্রতিদিন তোমাদের সঙ্গে সঙ্গে আছি।” (মথি ২৮:১৯–২০)

খ্রিষ্টধর্ম প্রচারণার ফলশ্রুতিতে একবিংশ শতকে বিশ্বের তিন ভাগের একভাগ লোক খ্রিষ্টধর্মে বিশ্বাস করে এবং অনুসারীর সংখ্যায় খ্রিষ্টধর্ম বিশ্বের বৃহত্তম ধর্মে পরিণত হয়েছে, যা এন্সাইক্লোপিডিয়া ব্রিটানিকার ভাষায় 'খ্রিষ্টধর্ম প্রচার অভিযানের ফসল'। খ্রিষ্টান জনসংখ্যায় আফ্রিকা, লাতিন আমেরিকা, এশিয়া এখন ইউরোপ, আমেরিকা ইত্যাদি খ্রিষ্টধর্মের কেন্দ্রসমূহকে ছাড়িয়ে গেছে। ধর্মের ইতিহাসে এ এক অভিনব ব্যাপার।

ভারত, চীন, ও বাংলাদেশ ইত্যাদি দেশগুলোতে অন্য ধর্ম থেকে খ্রিষ্টধর্মে ধর্মান্তরের হার সবচেয়ে বেশি। ২০১০ থেকে ২০১৬ সাল পর্যন্ত বাংলাদেশে ৯১০০০ হাজার মুসলমান খ্রিষ্টধর্মে দীক্ষা নিয়েছেন। চীনে অন্য ধর্ম থেকে ধর্মান্তরিত খ্রিষ্টান বৃদ্ধির বার্ষিক হার ৭ শতাংশ।

সমালোচনা

খ্রিষ্টধর্ম প্রচারকদের বিরুদ্ধে উত্থিত অভিযোগগুলোর মাঝে রয়েছে তারা আদিবাসী ও উপজাতিদের পশ্চিমাকরণের মাধ্যমে স্বকীয় সংস্কৃতি ও ভাষা বিলুপ্তকরণে ভূমিকা রাখছে। সারা বিশ্বে ইউরোপীয় সাম্রাজ্যবাদ বিকাশে পঞ্চদশ শতক থেকেই খ্রিষ্টধর্ম প্রচার অভিযানগুলো সহায়ক শক্তি হিসেবে ভূমিকা রেখেছে।

তথ্যসূত্র

খ্রিষ্টান পরিভাষা
খ্রিস্টধর্ম প্রচারণা
খ্রিস্টধর্মে ধর্মান্তর
খ্রিস্টান পরিভাষা
খ্রিস্টীয়করণ
আহসানুল ইসলাম টিটু

আহসানুল ইসলাম টিটু হলেন একজন বাংলাদেশী পুঁজিবাজার বিশেষজ্ঞ, রাজনীতিবিদ এবং বাণিজ্য মন্ত্রণালয়ের সাবেক প্রতিমন্ত্রী। তিনি টাঙ্গাইল-৬ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে এবং ২০২৪ সালে একই দল হতে দ্বাদশ জাতীয় সংসদ নির্বাচনে টানা ২য় বারের মতো সংসদ সদস্য নির্বাচিত হন। এর আগে ২০১৩-১৪ মেয়াদে ঢাকা স্টক এক্সচেঞ্জের সভাপতি হিসেবে দায়িত্ব পালন করেন।

প্রারম্ভিক জীবন 
টিটু ১১ ডিসেম্বর ১৯৬৯ সালে টাঙ্গাইল জেলার নাগরপুর উপজেলার নয়াপারা গ্রামে জন্মগ্রহণ করেন। তার পৈতৃক বাড়ী গ্রাম -আড়িয়ল, ইউনিয়ন- বালিগাঁও আড়িয়ল, টঙ্গিবাড়ী, মুন্সিগঞ্জ (বিক্রমপুর) তার পিতার নাম মকবুল হোসেন ও মাতার নাম গোলাম ফাতেমা তাহেরা খানম। তিনি ঢাকা রেসিডেনসিয়াল মডেল থেকে মাধ্যমিক ও ঢাকা কলেজ থেকে উচ্চ মাধ্যমিক সম্পন্ন করে ব্যাংককের অ্যাজাম্পসন বিশ্ববিদ্যালয় থেকে বিবিএ ও যুক্তরাষ্ট্রের পিটসবার্গ স্টেট বিশ্ববিদ্যালয় থেকে এমবিএ ডিগ্রি অর্জন করেন।

কর্মজীবন 
টিটু শিক্ষাজীবন শেষ করে ব্যবসাতে যুক্ত হন। ১৯৯৩ সালে ঢাকা স্টক এক্সচেঞ্জের (ডিএসই) সদস্যপদ পান। ১৯৯৫ সালে তিনি মনা ফিন্যান্সিয়াল কনসালটেন্সি এন্ড সিকিউরিটিজের ব্যবস্থাপনা পরিচালকের দায়িত্ব গ্রহণ করেন। এছাড়াও তিনি সন্ধানী লাইফ ইন্সুরেন্স কোম্পানির ব্যবস্থাপনা পরিচালকের দায়িত্ব পালন করছেন।

১৮ ডিসেম্বর ১৯৯৭ থেকে ৩০ মার্চ ২০০০ সাল পর্যন্ত তিনি ঢাকা স্টক এক্সচেঞ্জের কাউন্সিলর, ২৯ মার্চ ২০০১ পর্যন্ত ভাইস-চেয়ারম্যান, ১৬ মার্চ ২০১১ পর্যন্ত পরিচালক, ১৫ মার্চ ২০১২ পর্যন্ত সিনিয়র সহ-সভাপতি এবং ২০১৩ সালের ১৫ জুন তিনি ঢাকা স্টক এক্সচেঞ্জের সভাপতি নির্বাচিত হন এবং ২০১৪ পর্যন্ত এ দায়িত্ব পালন করেন। এছাড়ও তিনি বাংলাদেশ বীমা সমিতির সহ-সভাপতির দায়িত্ব পালন করেন।

রাজনৈতিক জীবন 
বর্তমানে তিনি বাংলাদেশ সরকারের মাননীয় বাণিজ্য প্রতিমন্ত্রী হিসাবে কর্মরত আছেন। টিটু বাংলাদেশ আওয়ামী লীগের টাঙ্গাইল জেলা শাখার শিল্প ও বাণিজ্য বিষয়ক সম্পাদক হিসেবে দায়িত্ব পালন করছেন। তিনি টাঙ্গাইল-৬ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। তবে ২০০৮ সালে নবম জাতীয় সংসদ নির্বাচনে তিনি একই আসন থেকে প্রতিদ্বন্দ্বিতা করে সতন্ত্র প্রার্থী খন্দকার আবদুল বাতেনের কাছে পরাজিত হন।

ব্যক্তিগত ও পারিবারিক জীবন 
টিটু ব্যক্তিগত জীবনে আরিয়া ইসলামের সাথে বিবাহ বন্ধনে আবদ্ধ হন। তার পিতা মকবুল হোসেন ১৯৯৬ এর নির্বাচনে ঢাকা-৯ আসন থেকে নির্বাচিত হন।

তথ্যসূত্র 

১৯৬৯-এ জন্ম
জীবিত ব্যক্তি
বাংলাদেশ আওয়ামী লীগের রাজনীতিবিদ
একাদশ জাতীয় সংসদ সদস্য
দ্বাদশ জাতীয় সংসদ সদস্য
টাঙ্গাইল জেলার রাজনীতিবিদ
শেখ হাসিনার পঞ্চম মন্ত্রিসভার সদস্য